open-index/open-wikipedia-markdown huggingface dataset:
Կետի Կոտի

[thumb|Ստրկության վերացմանը նվիրված արձան [Ամստերդամում|270px]]
thumb|«Չորեքշաբթի ծնվածը» արձանը: Չորեքշաբթի օրը, հուլիսի մեկը, եղել է ստրկության վերացման հաջորդ օրը|270px

**Կետի Կոտի** (*the chains are cut*, շղթաները կտրված են), Սուրինամում ստրկության վերացման օրվան նվիրված տոն։ Նշվում է հունիսի 30-հուլիսի 1-ը։ Այդ օրն անց է կացվում *Maspasi* կամ *Prisiri* տոնական փառատոնը։ Վերջերս տոնն ստացել է պաշտոնական «Ազատների օր» անվանումը։ «Հոլանդական թոփ-100 ավանդույթների» շարքում այս տոնը 58-րդ տեղում է։

## Պատմություն
Ստրկությունը Սուրինամում և Նիդերլանդական Անտիլներում վերացել է 1863 թվականի հուլիսի 1-ին։ Սակայն ստրուկներն իրական ազատություն են ստացել միայն 1873 թվականին, այսպես կոչված տասնամյա անցումային շրջանից հետո, որի ընթացքում ստրուկներն ստիպված էին աշխատել նույն պլանտացիաներում, չնայած չէին ենթարկվում կտտանքների։ Անցումային շրջանի ավարտից հետո, 1873 թվականին, նախկին շատ ստրուկներ թողել են պլանտացիաներն ու տեղափոխվել Պարամարիբո քաղաք։

## Կետի Կոտին Սուրինամում
Կետի Կոտի տոնը Սուրինամում անց է կացվում ստրկության վերացումից հետո ամեն տարի։ Այն կոչվում է Ազատների օր և վեր է ածվել ոչ թե միայն ստրուկների ժառանգների, այլ` համընդհանուր տոնի։ Մայրաքաղաքում անց է կացվում գունագեղ փառատոն` շքերթով, որի մասնակիցները կրում են ավանդական հագուստ։

## Կետի Կոտին Նիդերլանդներում
Նիդերլանդների Կրեոլները, աֆրո-սուրինամցիներն ու աֆրո-անտիլցիները ևս հուլիսի 1-ին նշում են այս տոնը։ Ամստերդամի Օստերպարկերսում 2002 թվականի հուլիսի 1-ին տեղադրվել է Ազգային հուշարձան` նվիրված ստրկության վերացմանը։ 2013 թվականին ստրկության վերացման առթիվ հուշարձան է տեղադրվել նաև Ռոտերդամում։ Նիդերլանդներում Կետի Կոտի տոնը պաշտոնապես նշվում է 2009 թվականից։

## Ծանոթագրություններ

## Արտաքին հղումներ
* Het Nationaal Instituut Nederlands Slavernijverleden en Erfenis
* Erfgoed van de Week | Verbroken ketenen

Կատեգորիա:Ստրկություն
Կատեգորիա:Տոներ ըստ երկրի
Ռիչարդ Վիլսոն

**Ռիչարդ Վիլսոն** (, ), շոտլանդացի դերասան, ռեժիսոր։ Նա հայտնի է «Մեկ ոտքով գերեզմանի մեջ» (Վիկտոր Մելդրույու) և «Մերլին» (Գայուս) հեռուստասերիալներում իր կատարած դերերով։

## Կենսագրություն
Ռիչարդ Վիլսոնը ծնվել է 1936 թվականի հուլիսի 9-ին Շոտլանդիայի Գրինոկ քաղաքում։ Նա ծառայել է Թագավորական բանակի բժշկական մասնաշենքում։ 27 տարեկանում Ուիլսոնը զբաղվել է դերասանական վարպետությամբ և սովորել է Դրամատիկական արվեստի թագավորական ակադեմիայում։

1994 թվականին նա դարձել է Բրիտանական կայսրության շքանշանի սպա։

## Անձնական կյանք
Վիլսոնը համասեռամոլ է, ինչի մասին հայտնել է 2013 թվականի մարտին։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատերական ռեժիսորներ այբբենական կարգով
Կատեգորիա:Թատրոնի դերասաններ
Կատեգորիա:Կինոգործիչներ այբբենական կարգով
Կատեգորիա:Հեռուստատեսային դերասաններ
Կատեգորիա:Շոտլանդացի դերասաններ
Կատեգորիա:Ռեժիսորներ
Լասկարիսներ

**Լասկարիսներ** (), բյուզանդական ազնվական տոհմ և կայսերական հարստություն, որը կառավարել է Նիկեայի կայսրությունը 1204-1261 թվականներին և շարունակել իր գոյությունը Բյուզանդիայի ազնվականության շարքերում մինչև նրա անկումը։

## Անվան ծագումը
Ըստ մի վարկածի, տոհմի անունը ծագում է պարսկերեն «ասգարի» () բառից, որը նշանակում է՝ ռազմիկ, զինվոր, իսկ մեկ այլ վարկածի՝ հունա-կապպադովկիական «զացկարիս» () բառից, որը նշանակում է՝ ուսուցիչ։

## Պատմություն
Լասկարիսների ազգանունը առաջին անգամ հիշատակվում է 1059 թվականին, սակայն այդ ազգանունով հիշատակվող մարդիկ սովորական գյուղացիներ էին։ 1180-ական թվականներին Թեսաղոնիկեյում հայտնվում է մեկ այլ Լասկարիսների ընտանիք, բայց նրանց ազգակցական կապը կայսերական հարստության հետ հայտնի չէ, եթե իհարկե կա նման բան։

Տոհմի առաջին հայտնի ներկայացուցիչներն էին՝ Կոնստանտին և Թեոդորոս Լասկարիսները, Մանուել Լասկարիսի որդիները։ 1204 թվականի ապրիլի 13-ին, նախքան խաչակիրների կողմից Կոստանդնուպոլսի գրավելը, Սուրբ Սոֆիայի տաճարում Կոնստանտին Լասկարիսը հռչակվում է Բյուզանդիայի կայսր։ Մայրաքաղաքի անկումից հետո, Կոնստանտինն ու իր եղբայրը՝ Թեոդորոսը ստիպված են լինում փախչել Նիկեա։ Շուտով, 1205 թվականի մարտի 19-ին, Կոնստանտին Լասկարիսը զոհվում է Լատինական կայսրության առաջին կայսր Բալդուինի դեմ մղած մարտում։ Նրա եղբայր Թեոդորոսը դառնում է Նիկեայի կայսրության հաջորդ կայսր և թագադրվում Կոստանդնուպոլսի նոր նշանակված պատրիարք Միքայել Դ Ավտորեիանոսի կողմից։

1258 թվականին մահանում է Թեոդորոս Բ-ն, Թեոդորոս Ա-ի թոռը, իսկ գահը ժառանգում է նրա որդին՝ Հովհաննես Դ Լասկարիսը։ Սակայն Հովհաննեսի խնամակալը, Միքայել Ը Պալեոլոգոսը, հասնում է նրան, որ դառնում է նրա կայսերակիցը։ Կոստանդնուպոլսը վերադարձնելուց հետո, 1261 թվականին Միքայել Պալեոլոգոսը կրկին թագադրվում է կայսր, որի ժամանակ բոլորը մոռացել էին Հովհաննես Դ-ին։ Շատ չանցած, Հովհաննեսը կուրացվում է և մինչև իր մահը՝ 1305 թվականը, ապրում բանտում։

Պալեոլոգոսների օրոք, Լասկարիսները պահպանում են իրենց որոշակի ազդեցությունը և համբավը Բյուզանդիայում։ Տոհմի մի քանի անդամներ եղել են բռնակալներ և պալատականներ։ 1453 թվականին, Կոստանդնուպոլսի անկումից հետո, Լասկարիսներների տոհմից ողջ մնացած գիտնականներ` Կոնստանտինը և Անդրեասը փախչում են Իտալիա։

## Նիկեայի կայսրեր

## Լասկարիսները Իտալիայում
1269 թվականին Գուլիելմո Պիետրո I-ը ամուսնանում է Թեոդորոս Բ Լասկարիսի դստեր՝ Եվդոկիա Դուկենա Լասկարինայի հետ։ Այս ամուսնությունից էլ սկիզբ է դրվել Վենտիմիլյան Լասկարիսների ազնվական տոհմին, որը իշխում էր իտալա-ֆրանսիական սահմանին՝ Վենտիմիլիա և Տանդ քաղաքներում։ 1501 թվականին նրանց տիրույթները ժառանգում է՝ Սավոյայի դքսությունը։ 1501 թվականին, Ռենե Սավոյացին ամուսնանում է Վենտմիլյան Լասկարիսների տոհմի վերջին ներկայացուցիչ Աննա Լասկարիսի հետ։ Արական սեռի ժառանգորդների բացակայության պատճառով, Աննա Լասկարիսը իր հոր մահից հետո՝ 1509 թվականի օգոստոսի 13-ին ժառանգում է նրա ունեցվածքն ու կոչումները։ Վենտիմիլյան Լասկարիսների ազնվական տոհմից էր նաև Մալթայի ասպետական միաբանությունը 1636-1657 թվականներին գլխավորած՝ Մեծ մագիստրոս Ջիովաննի Պաոլո Լասկարիսը (1560-1657)։

## Ծանոթագրություններ

## Գրականություն
* 
* 

Կատեգորիա:Լասկարիսներ
Պորոս (կղզի)

**Պորոս**(կղզի) ( — «անցում»), Սարոնիկական կղզիներից մեկը, տեղակայված Սարոնիկոս ծոցի հարավ-արևմուտքում, Պելոպոնես թերակղզու ափերի մոտ, նեղ նեղուցով առանձնացված Արգոլիդայի արևելյան ափերից։ Անտիկ ժամանակներում կոչվում էր Կալավրիա ():

## Աշխարհագրություն
մինի|Պորոս քաղաքը
մինի|Պորոսի զանգակատուն
Պորոս կղզու տարածքը կազմում է 22,841 կմ², ափի ձգվածությունը՝ 44 կմ։ Բնակչությունը կազմում է 3993 մարդ՝ ըստ 2011 թվականի մարդահամարի։ Կղզին ջրանցքով բաժանվում է երկու մասի՝ փոքրը Սֆերիան է, այստեղ է գտնվում գլխավոր քաղաքը՝ Պորոսը, իսկ մեծը Կալավրիան է։

Ծոցերից մեկը կոչվում է Ռուսական՝ 19-րդ դարում այստեղ տեղակայվել է ռուսական ռազմածովային հենակետը, օգնելով Հունաստանին իր նավատորմի կազմավորման գործում։

## Պատմություն
Պորոսը (անտիկ Կալավրիա) համարվում էր ծովի աստված Պոսեյդոնի կղզին։ Դրան վկայում են գրավոր աղբյուրները, ինչպես նաև կղզու մեջտեղում գտնվող Պոսեյդոն տաճարի ավերակները։ Բացառված չէ, որ այս հանգամանքը պատճառ դարձավ Պորոսը միության (ամֆիկտիոնի) կենտրոն ընտրելը, որը ի հայտ եկավ մ.թ.ա․ 7-րդ դարում և ներառեց յոթ հարևան, ինչպես նաև ավելի հեռու քաղաքներ (Էրմիոնի, Էպիդավրոս, Էգինա, Աթենք, Պրասիա (ավելի ուշ՝ Արգիվյանե), Թրիզին և մինիական Օրխոմենոս)։  Պոսեյդոն տաճարը ուներ թաքստոցի իրավունք։ Դեմոսթենեսը թաքնվում է Պոսեյդոն տաճարում՝ փրկվելով Անտիպատրոսի ուղարկած մարդասպաններից, և այնտեղ թույն է ընդունում։ Կալավրիացիները նրան թաղում են սրբատեղում և կանգնեցնում նրա արձանը, որը նույնիսկ տեսել է Պաֆսանիասը։

Պորոսի հետագա պատմությունը ոչնչով չի տարբերվում Սարոնիկոս կղզու մյուս կղզիների պատմությունից։ Նրանց հետ միասին մասնակցել է 1821 և 1830 թվականների հեղափոխություններին և դարձել առաջին ծովային հենակետը Հունաստանում:

Պորոսում է թաղված կապիտան Ֆրենկ Հաստինգսը (1794-1828)՝ Բայրոնից հետո ամենահայտնի անգլիացի ֆիլհելենը (հունացիներին հարող), Հունաստանի ազատագրական պատերազմի հերոս, ղեկավարել է առագաստագոլորշային «Կարտերիա» նավը։ «Կարտերիան» եղել է աշխարհի ամենաառաջին գոլորշային նավը, որ մասնակցություն է ունեցել մարտական գործողություններում։մինի|200x200փքս|Նեոդասական ոճի շենքեր
մինի|267x267փքս|Պորոսի հնագիտական թանգարան
մինի|267x267փքս|Պորոս ժամացույցի աշտարակ

## Պորոս համայնք
Պորոս համայնքը (դիմ) գտնվում է Ատտիկայում։ Բնակչությունը՝ 3993 բնակիչ՝ ըստ 2011 թվականի մարդահամարի։ Համայնքի տարածքը՝ 49,582 կմ², խտությունը՝ 80,53 մարդ/ կմ²։

Տեղի բնակիչների ընտրությամբ 2014 թվականին համայնքի դիմարխ է ընտրվել Յոհան Դիմիտրիադիսը  ()։ Պորոս համայնքը ձևավորվել է 1941 թվականին, երբ Պորոսի միությունը ընդունված էր համայնք (դիմ)։ Պորոսի համայնքում կա 4 բնակատեղի։

## Բնակչություն

## Տեսարժան վայրեր
[250x250փքս|[Монастырь Живоносного источника (Порос)|Монастырь Живоносного источника]]

* Պոսեյդոն տաճարի ավերակներ
* Հնէաբանության թանգարան
* Կիտրոնի անտառ

## Ծանոթագրություն
Տիրասիա

**Տիրասիա** (), կղզի Հունաստանում, Եգեյան ծովում, Սանտորինի (Տիրա) խմբի մեծությամբ երկրորդ կղզին։ Գտնվում է Տիրա կղզուց արևմուտք։ Կղզու տարածքը կազմում է 9,246 քառակուսի կիլոմետր, ափամերձ գծի երկարությունը՝ 17 կիլոմետր։ Տիրասիան երեք կղզիներից մեկն է (Տիրայի և Ասպրոնիսի հետ միասին), որը ձևավորվել է մ. թ. ա. 1627 թվականին Սանտորինի հրաբխի ժայթքման հետևանքով։ Մտնում է Հարավային Եգեյան կղզիների պերիֆերիայի Տիրե համայնքի (դիմ) մեջ։ 2011 թվականի մարդահամարի տվյալներով կղզու բնակչությունը կազմում է 319 բնակիչ։ Կղզու վարչական կենտրոնը՝ Տիրասիա գյուղը, կղզու նավահանգիստը՝ Այա-Իրինին։ Բնակիչների հիմնական զբաղմունքը Տիրայից մեկօրյա էքսկուրսիաների ժամանող զբոսաշրջիկների սպասարկումն է։

Կղզու արևելյան ափը իրենից ներկայացնում է կալդերա, կտրուկ և բարձրահասակ, հյուսիսայինը և արևմտյանը՝ ցածր և ավազոտ։ Կղզու մեծ մասը հարթ է, բացառությամբ Տիրասիայի գյուղի տարածքի։ Կղզում արդյունահանում են ճենապակյա կավ (կաոլին)։ Կղզում բացակայում են ջրի աղբյուրները, ուստի բնակիչները օգտագործում են անձրևային ջուր։

## Տես նաև
* Հունաստանի կղզիների ցանկ

## Ծանոթագրություն

Կատեգորիա:Եգեյան ծովի կղզիներ
Կատեգորիա:Կղզիներ այբբենական կարգով
Կատեգորիա:Հունաստանի կղզիներ
Յալի (կղզի)

thumb|left|Յալի կղզում պեմզայի հանքարդյունաբերական քարհանք|alt=
**Յալի** ( ), հրաբխային կղզի Եգեյան ծովում՝ Հունաստանում։ Տեղակայված է Կոսից հարավ, Նիսիրոսից՝ հյուսիս։ Մտնում է Դոդեկանես կղզիների խմբի մեջ։ Ըստ 2011 թվականի  մարդահամարի տվյալների բնակչությունը 21 մարդ է։ Կղզու տարածքը կազմում է 4,558 քառակուսի կիլոմետր,  երկարությունը հարավ-արևմուտքից դեպի հյուսիս-արևելք՝ 5 կիլոմետր, լայնությունը՝ 0,5-2 կիլոմետր։

Յալի գյուղը հիմնվել է 1961 թվականին։ Մտնում է Մանդրակիոն միության Նիսիրոս համայնքի Կոս արվարձանային միավորի Հարավային Եգեյան կղզիների արվարձանի մեջ։

Կղզում, ինչպես հնում, այնպես էլ հիմա, արդյունահանում են պեմզա, պեռլիտ և վանակատ։ Պեղվել է հին գերեզման, ամբողջական կառույց և այլ կառույցների ավերակներ՝ պատկանող նոր քարե դարին (մ․ թ․ 4-րդ հազարամյակ) և պղնձե խարամով երկու հալաման մ․ թ․ 6000-5300թթ․, ինչը վկայում է վաղ մետալուրգիայի մասին։ Գտածոները դրված են Մանդրակիոնում՝ Նիսիրոսի Հնագիտական թանգարանում։

Յալին ոչ ակտիվ հրաբուխ է, տեղակայված է Նիսիրոս հրաբուխից 7 կիլոմետր հեռավորության վրա։ Ունի հրաբխային երկու գմբեթ՝ կղզու հարավ-արևմուտքում և հյուսիս-արևելքում, միացված նեղ պարանոցով։

## Բնակչություն

## Ծանոթագրություն

Կատեգորիա:Հունաստանի բնակավայրեր
Կատեգորիա:Հունաստանի կղզիներ
Կատեգորիա:Հրաբխային կղզիներ
Մայա Միտչել

**Մայա Միտչել** (), ավստրալիացի դերասանուհի և երգչուհի։ Առավել հայտնի է «Անհնազանդը» հեռուստասերիալում խաղացած Բրիթանի Ֆլյունի և «Ֆոսթերներ» դրամատիկական հեռուստասերիալում Կալի Ադամս Ֆոսթերի դերերով։

## Կենսագրությունը
Մայան ծնվել է Լիսմորում, Նոր Հարավային Ուելս, Ավստրալիա։ Նրա հայր Ալեքսը եղել է տաքսու վարորդ, իսկ մայրը՝ Ջիլը աշխատում էր կրթական համակարգում։ Միտչելը ունի կրտսեր եղբայր՝ Չարլին։ Նա նվագում է կիթառով, ինչը երևում է իր ֆիլմերում և հեռուստատեսային աշխատանքներում։ Նա սովորել է Լիսմոր քաղաքի Տրինիտի Կաթոլիկական քոլեջում։

## Կարիերա
Մայան սկսել է դերասանական կարիերան դպրոցական և տեղի թատերական ներկայացումներում խաղալով։ Նրա տաղանդը նկատեց մի գործակալության, երբ Մայան 12 տարեկան էր, և շուտով նա ստացավ Բրիտանի Ֆլյունի դերը «Անհնազանդը» հեռուստասերիալում։ «Անհնազանդը» սերիալում ունեցած հաջողությունից հետո, նա նկարահանվեց «Trapped» հեռուստասերիալում։ Նա նաև նկարահանվել է «Կ-9» հեռուստասերիալում և բրիտանական «Դոկտոր Ով» հայտնի սերիալում։

Հեռուստատեսությունում նրա առաջին դերը եղել է Disney Channel ալիքում, «Ջեսսի» հեռուստասերիալում։ Հետո նրա առաջնախաղն էր «Ամառ։ Ծովափ։ Ֆիլմ» հեռուստատեսային ֆիլմում, Մակ Մաքենզիի դերով։ 2013 թվականից նկարահանվում է ABC Family ալիքի «Ֆոսթերները» հեռուստասերիալում, Կալի Ջեյկոբի դերում։

## Ֆիլմագրություն

## Անվանակարգեր

## Ծանոթագրություններ


Կատեգորիա:Ավստրալիացի դերասանուհիներ
Կատեգորիա:Ավստրալիացի երգչուհիներ
Կատեգորիա:Ավստրալիացի կինոդերասանուհիներ
Օգաստես Սենթ-Գոդենս

[thumb|[Սենթ-Գոդենսի 20 դոլար|20-դոլարանոց ոսկե մետաղադրամ, հեղինակ՝ Սենթ—Գոդենս]]
**Օգաստես Սենթ-Գոդենս** (; ), ամերիկացի քանդակագործ։

## Կյանք և ստեղծագործություն
Սենթ-Գոդենսը եղել է ֆրանսիացի-կոշկակարի որդի՝ հուգենոտ-իռլանդական ծագումով։ Երբ տղան կես տարեկան էր, ընտանիքը տեղափոխվել է ԱՄՆ։ Սենթ-Գոդենսը մեծացել է Նյու Յորքում։ 1861 թվականին նա աշակերտել է կամեյա փորագրողի մոտ և, զուգահեռաբար, Նյու Յորքում մասնակցել գիտության և արվեստի տարածման Կուպերի միության և Դիզայնի ազգային ակադեմիայի կուրսերին։ Ուսումն ավարտելուց հետո՝ 1867 թվականին, մեկնել է Փարիզ, որտեղ քանդակագործություն է ուսումնասիրել Գեղարվեստի ազգային բարձրագույն դպրոցում, սովորել է Էմանյուել Ֆրեմյեի մոտ։ 3 տարի անց Փարիզից մեկնել է Հռոմ։ Այնտեղ 5 տարվա ընթացքում Սենթ-Գոդենսն ուսումնասիրել է անտիկ դարաշրջանի արվեստն ու ճարտարապետությունը։ Երիտասարդ քանդակագործն իր առաջին պատվերներն ստացել է Հռոմում։ Այնտեղ նա ծանոթացել է իր ապագա կնոջ հետ, ով Օգաստո Հոմերի ուսանողուհին էր։

Քանդակագործին հիացմունք էին պատճառում հատկապես անտիկ դարաշրջանի և Վերածննդի բարձրաքանդակներն ու մեդալները։ Դա ազդեցություն է թողել ինչպես քանդակագործի նկարչական ոճի, այնպես էլ ամերիկյան քանդակագործության զարգացման վրա 19-րդ դարում։ Սենթ-Գոդենսն իր սեփական մեկնությունն է արել Վերածննդի և անտիկ շրջանի մշակութային ժառանգության վերաբերյալ՝ ստեղծելով երկու մշակույթների ավանդույթների սինթեզ։

Քանդակագործը փառքի է արժանացել Ամերիկայի քաղաքացիական պատերազմի հերոսի՝ ադմիրալ Դեյվիդ Ֆարագուտի հուշարձանի ստեղծումից հետո։ Դրանից հետո Սենթ-Գոդենսը դարձել է մի շարք հուշարձանների, հուշարձանային բարձրաքանդակների և պաշտոնական հուշահամալիրների հեղինակ, որոնք ստեղծվել են ԱՄՆ-ի իշխանությունների հանձնարարությամբ։

ԱՄՆ-ի նախագահ Թեոդոր Ռուզվելտի հանձնարարությամբ Սենթ-Գոդենսը 1904 թվականին ստեղծել է երեք մետաղադրամի նմուշներ, որոնք հետագայում հատվել են ԱՄՆ գանձապետարանի կողմից։

1900 թվականին Սենթ-Գոդենսի մոտ քաղցկեղ է հայտնաբերվել։ Հայտնի քանդակագործը մահացել է 1907 թվականին։

## Պատկերասրահ

Պատկեր:Farragut sculpture.JPG
Պատկեր:Plaque Farragut Sculpture.JPG
Պատկեր:Diana by Augustus Saint-Gaudens 01.jpg
Պատկեր:Robert Gould Shaw Memorial.jpg


## Ծանոթագրություններ

## Արտաքին հղումներ
*К арэн Лемми. Огастес Сент-Годенс в Музее Метрополитен // Журнал "Третьяковская галерея", Специальный выпуск 1. АМЕРИКА - РОССИЯ: НА ПЕРЕКРЕСТКАХ КУЛЬТУР, 2011.

Կատեգորիա:Ամերիկացի քանդակագործներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Քաղցկեղից մահացածներ
Սուրբ ճգնավորներ (եռապատկեր, Բոսխ)

**Սուրբ ճգնավորներ**, նիդերլանդացի նկարիչ Հիերոնիմոս Բոսխի եռապատկեր։ Եռապատկերը գտնվում է խիստ վնասված վիճակում։

## Պատմություն
Բոսխն իր նկարներում հաճախ է պատկերել սրբերի կյանը, սակայն ի տարբերություն միջնադարյան նկարչության մեջ ընդունված սկզբունքի՝ նա հազվադեպ է պատկերել նրանց գործած հրաշքները, նրանց ճգնավորության ազդեցիկ տեսարանները, որոնք հիացմունք են առաջացրել ժամանակի մարդկանց շրջանում։ Նկարիչը գովերգում է խաղաղ բարեգործներին, որոնք ունեն խոր հայեցողություն։ Բոսխի նկարներում չկան ո՛չ սուրբ մարտիկներ, ո՛չ էլ նրբագեղ կույսեր, որոնք պաշտպանում են իրենց կուսությունը։ Նրա հերոսները ճգնավորներ են, որոնք բարեպաշտության մասին են խորհում բնապատկերի ֆոնին։

Նկարի փեղկերից յուրաքանչյուրը ներկայացնում է մեկ սրբի։

«Սուրբ ճգնավորներ» եռապատկերում, որը Բոսխը նկարել է իր ստեղծագործական ճանապարհի միջին հատվածում, պատկերված են այս թեմայի երեք տարբերակներ։ Երեքում էլ ներկայացված են ասկետիզմի իդեալը և ցանկությունների ճնշումը, որոնք գովերգվել են «Քրիստոսին նմանօրինակում» տրակտատում։

Եռապատկերի ստեղծման ժամանակ Բոսխը ենթադրաբար ոգեշնչվել է նիդերլանդացի միստիկ Յան վան Ռյոյսբրուկի «Բարձրագույն ճշմարտության գրքով», որում ճգնավորներ Անտոնիոսը, Հիերոնիմոսը և Էգիդիոսը մարմնավորում են բարձրագույն ճշմարտության ձգտման երեք մակարդակները։

Կենտրոնական մասում սուրբ Հիերոնիմոսն է, որն իր սևեռուն հայացքը գամել է խաչելությանը՝ դրանում գտնելով ապաստարան ու չարի ուժից փրկություն․ դրանք մարմնավորված են հեթանոսական մեհյանի ավերակներում և հետին պլանում հոգեվարքի մեջ գտնվող դևերի կերպարներում։

## Ձախ հատված
thumb|100px|left|Ձախ հատված, 86,5 х 29 սմ, սուրբ Անտոնիոս
Նկարի ձախ հատվածում սուրբ Անտոնիիոսն է, որ դիմակայում է կին հրեշի գայթակղություններին, որը փորձում է գայթակղել նրան։ Սուրբ Անտոնիոսը Բոսխին ավելի հարազատ սրբերից է, որ եգիպտական անապատում է անցկացրել իր կյանքի մեծ մասը։

## Աջ հատված
thumb|100px|Աջ հատված, 86,5 х 29 սմ, սուրբ Էգիդիոս
Աջ հատվածում պատկերված է սուրբ Էգիդիոսը, որ հարմար տեղավորվել է քարանձավում, որ նրա համար մատուռ է ծառայում, և աղոթում է խորանի առաջ։ Նրա կրծքին մխրճված նետը այս սրբին պատկերելու ավանդական պարագան է, որով փրկել է սիրելի այծյամին՝ որսորդների արձակած նետերից նրան պաշտպանելով սեփական կրծքով։

## Ծանոթագրություններ

## Գրականություն
* *Тревин Коплстоун*. Хиеронимус Босх. Жизнь и творчество. — М: «Лабиринт-К», 1998.
* *Девитини А.* Босх: Пер. с итал./А.Девитини — М: ООО «Издательство АСТ»: ООО «Издательство Астрель», 2002.
* *Баттилотти Д.* Босх: Пер. с итал./Д.Баттилотти — М: «Белый город», 2000.
* *Вальтер Бозинг.* Босх: Пер. с нем./В.Бозинг — М: Арт-Родник, 2001.
* История искусства зарубежных стран. Средние века, Возрождение / Под ред. Ц. Г. Нессельштраус. М., 1982
* *Фомин Г. И.* Иероним Босх. М., 1974
* *Ш. де Тольнай*. Босх. М., 1992
* *Г. Мартин*. Босх. М., 1992
* *К. С. Егорова*. Три картины Босха на тему «Мыслитель и природа». Сов. искусствознание, вып. 19. М., 1985
* *Р. Х. Марейниссен, П.Рейфеларе*. Иероним Босх: художественное наследие. М., 1998

Կատեգորիա:1505 նկարներ
Կատեգորիա:Դոժերի պալատի նկարներ
Կատեգորիա:Եռապատկերներ
Կատեգորիա:Հիերոնիմոս Բոսխի նկարներ
ՀՀ քարավանատների ցանկ

Ստորև ներկայացվում է Հայաստանի Հանրապետությունում գտնվող քարավանատների ցանկը։

## Տես նաև
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* ՀՀ վանական համալիրների ցանկ
* Հայաստանի Հանրապետության քաղաքատեղիների ցանկ
* ՀՀ հուշաղբյուրների ցանկ

## Ծանոթագրություններ

Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Ստիլթոն (պանիր)

**Ստիլթոն**, (), անգլիական պանիր։

## Տեսակներ
Արտադրվում են «Ստիլթոնի» երկու տեսակ` հայտնի կապույտ «Ստիլթոնը» (պատկանում է Կապույտ պանիրներին) և ավելի քիչ հայտնի սպիտակ «Ստիլթոնը»։ «Ստիլթոնին» շնորհվել է **Protected designation of origin (PDO)** եվրոպական սերտիֆիկատ, ուստի միայն այն պանիրը, որը պատրաստված է Դերբիշիր, Լեստերշիր և Նոթթինգեմշիր կոմսություններում և պատասխանում է ստանդարտի խիստ պահանջներին, կարող է կոչվել «Ստիլթոն»։ Ճակատագրի հեգնանքով` Ստիլթոն գյուղում, որից առաջացել է այս պանրի անվանումը, այդ պանրի արտադրությունն արգելված է, քանի որ այս գյուղը գտնվում է Քեմբրիջշիր կոմսությունում։

## Պահանջներ
«Ստիլթոնին» ներկայացված հիմնական պահանջները այսպիսին են`
* պանիրը պետք է պատրաստված լինի նշված կոմսություններում` տեղական պաստերիզացված կաթից։
* պանիրը պետք է լինի գլանաձև։
* հասունացման ընթացքում նրա վրա պետք է կեղև առաջանա։
* պատրաստման ընթացքում պանիրը չպետք է ենթարկվի ճնշմանը։
* պանիրը պետք է ունենա բարակ կապույտ երակներ` ճառագայթաձև ուղղված կենտրոնից։
* պանիրը պետք է ունենա բնորոշ համ։ 
«Ստիլթոնի» կապույտ երակները` ինչպես նաև նրա նրբաճաշակ համը, կապված են պանրի մեջ Penicillium roqueforti պենիցիլային մանրէի առկայության հետ։

Սովորաբար ճարպի պարունակությունը «Ստիլթոնի» մեջ կազմում է 35 %, իսկ սպիտակուցինը` 32 %:

## Պատմություն
Իր հայտնի լինելու համար «Ստիլթոնը» պարտական է Քուփեր Թորնհիլին։ Նա Ստիլթոն գյուղի Մեծ Հյուսիսային Ճանանապարհին գտնվող «Զանգակ» պանդոկի տերն էր։ 1730 թվականին Թորնհիլն ուղանցաբար եղել է Լեսթերշիրում, որտեղ փոքրիկ ագարակում  համտեսել է զարմանալիորեն համեղ կապույտ պանիր։ Թորնհիլն այնքան հավանեց պանիրը, որ անմիջապես գնեց այս պանրի տարածման բացառիկ իրավունքը։ Շուտով «Զանգակ» պանդոկին մոտեցավ պանրով բեռնված քառանիվ սայլակ։ Այդ ժամանակներին Լոնդոնից Էդինբուրգ և հակառակ ուղղությամբ մեկնող դիլիժանսները կանգ էին առնում Ստիլթոնում` հանգստանալու, այնպես որ կապույտ «Ստիլթոնի» մասին լեգենդները շատ արագ տարածվեցին ամբողջ Անգլիայով մեկ։

## Օգտագործում
«Ստիլթոնը» հաճախ մատուցում են նեխուրի հետ, ավելացնում են բանջարեղենային տրորած ապուրների մեջ` հատկապես բրոկկոլիի և նեխուրի հետ։ Օգտագործվում է տարբեր կրեկերների, թխվածքաբլիթների և հացի նրբընտիր տեսակների հետ բուտերբրոդներում։ Ըստ անգլիական ավանդույթի` «Ստիլթոնի» հետ խմում են պորտվեյն։ «Ստիլթոնը» ընդունված է մատուցել Ծննդյան ճաշկերույթի ժամանակ։ Ստիլթոն պանիրը շատ նմանություններ ունի Շրոպշիր Բլյու պանրի տեսակի հետ։

## Ծանոթագրություններ

## Արտաքին հղումներ
* Ассоциация производителей «Стилтона»
* Золотой «Стилтон»

Կատեգորիա:Անգլիական պանիրներ
Կատեգորիա:Բորբոսով պանիրներ
Կատեգորիա:Կապույտ պանիրներ
Կատեգորիա:Կովի կաթից պանիրներ
Կատեգորիա:Մեծ Բրիտանիայի PDO արտադրանքներ
Կատեգորիա:Պանիրներ այբբենական կարգով
Էյրլի ամրոց

**Էյրլի ամրոց,** առանձնատուն Անգուսի Էյրլի համայնքում, Իսլա և Մելգունդ գետերի միախառնման կետի մոտ, Շոտլանդիայի Անգուս տարածաշրջանի Քիրիմույր քաղաքից 9 կմ դեպի արևմուտք։ Ամրոցը կառուցվել է մոտավորապես 1432 թվականին և հրդեհվել 1640 թվականին, որից հետո մոտավորապես  1792–93 թվականներին այդ ավերակների վրա կառուցվել է առանձնատունը, որտեղ այսօր բնակվում են։ Ամրոցն ու ախոռները Բ կատեգորիայի կառույցներ են, իսկ այգիներն ընդգրկված են «Նախագծված այգիների ու բնատեսարանների ցուցակում»։

## Պատմություն
Շոտլանդիայի թագավոր Ջեյմս I-ն այս հողերը շնորհել է Շոտլանդիայի լորդ գանձապահ լինտրաթենցի Վալտեր Օջիլվիին 1432 թվականին։ Նա ամրոցը կառուցել է Իսլա և Մելգամ գետերի միախառմնան կետում։ Այն տեղակայված է գետից 400 ֆուտ բարձրության վրա գտնվող զառիթափի վրա։ Արևելյան մուտքի մոտ գտնվող խրամը պաշտպանում էր ամրոցը հարձակումներից։ Ամրոցը դարձել է Օջիլվիների գլխավոր բնակավայրն ու հենակետը։

Ամրոցը բաղկացած էր ուղղանկյուն բակից, որը շրջապատված էր երեք մետր հաստությամբ պարսպով։ Արևելյան պարիսպը պահպանվել է. այն մոտավորապես 36 մետր երկարություն ու 9 մետր բարձրություն ունի։ Այս պարսպի հյուսիսային կողմում գտնվում է մի քառակուսաձև աշտարակ, թեև այն կառուցվել է ավելի ուշ, քան սկզբնական բակը։

1639 թվականին Յորքում Չարլզ I Ստյուարտը Ջեյմս Օջիլվիին կարգել է Էյրլիի 1-ին կոմս։ Վերջինս հրաժարվել է միանալ «Ազգային ուխտին»։ Ավելին, երեք թագավորությունների պատերազմում Օջիլվիներն աջակցում էին Չարլզ I Ստյուարտին ու թագավորական ուժերին։ Պառլամենտական ուժերը Արջիլի 8-րդ կոմս Արչիբալդ Քեմփբելի գլխավորությամբ 1640 թվականին ավերել են ամրոցը. այս իրադարձությունը նկարագրվել է «The Bonnie Hoose o' Airlie» բալլադում։ Քեմփբելը հրդեհել է նաև Օջիլվիների կալվածքները Քրեյգում և Ֆորտերում։

Օջիլվիները չեն վերակառուցել Էյրլի ամրոցը։ Առաջին կոմսի թոռ Ջեյմս Օջիլվին (մահացել է 1731 թվականին) մասնակցել է 1715 թվականի յակոբինյան ապստամբությանը  և անվանարկվել,  հետևաբար 1717 թվականին՝ իր հայրիկի մահից հետո նրան թույլ չի տրվել ժառանգել կոմսությունը, թեև 1725 թվականին նրան ներում էր շնորհվել։ Ջորջ II-ը բռնագրավել է ամրոցը։

1778 թվականին Դեյվիդ Օջիլվիին նույնպես ներում է շնորհվել, և նա Վերսալում իր աքսորից հետո վերադարձել է Շոտլանդիա։ 1792 և 1793 թվականների ընթացքում նա կառուցել է առանձնատունը, որը ներառել է ամրոցի՝ դեռևս կանգուն մասերը։

## Ծանոթագրություններ

Կատեգորիա:Անգուսի ամրոցներ
Կատեգորիա:Շոտլանդիայի ամրոցներ
Ժամանակակից արվեստի թանգարան (Լիոն)

**Լիոնի ժամանակակից արվեստի թանգարան** (, կրճատ՝ *MAC*), թանգարան Ֆրանսիայում՝ Լիոնում, նվիրված ժամանակակից արվեստին։

Թանգարանը գտնվում է Լիոնի 6-րդ շրջանի Տետ դ՚Օր այգուց ոչ հեռու և զբաղեցնում է Շառլ Մեյսոնի նախագծով կառուցված, հետագայում ճարտարապետ Ռենցո Պիանոյի կողմից վերանորոգված Լիոնի նախկին արքունիքում։

1996 թվականին Լիոնի ժամանակակից արվեստի թանգարանի շենքում տեղի ունեցավ Մեծն յոթնյակի 22-րդ գագաթնաժողովի միջոցառումը։

## Պատմություն և գործունեություն
Թանգարանի կառուցման որոշումը ընդունվել է 1983 թվականին, 1984 թվականին այն բացվեց և գտնվում էր Լիոնի գեղարվեստի թանգարանի շենքում, սկզբում անվանվել էր Սեն-Պերի ժամանակակից արվեստի թանգարան (*Saint-Pierre art contemporain musée*): 1988 թվականին Ֆրանսիայի թանգարանների վարչության կողմից այն պաշտոնապես ստացել է ժամանակակից արվեստի թանգարանի կարգավիճակ։ 1995 թվականին թանգարանը տեղափոխվել է Լիոնի 6-րդ շրջանի ներկայիս շենք, և հանդիսավոր բացվել է նույն թվականի դեկտեմբերի 19-ին, երկու ամսվա ընթացքում թանգարանն ունեցավ 130 000 այցելու։

Այցելուների թիվը ըստ տարիների՝ 66 470 մարդ (2006), 42 741 (2007), 198 248 (2009), 129 681 մարդ (2010), 149 269 մարդ (2011), 124 629 մարդ (2012)։

Թանգարանի շենքը ունի երկու կողմից մուտք և  2700 քառ. մ ցուցասրահ։ Թանգարանի գոյության տարիներին տեղի է ուեցել ավելի քան 100 ցուցահանդես։ 1984 թվականի առաջին ցուցադրությունը նվիրված էր Ժորժ Աադիլոնի աշխատանքներին։

### Մի քանի ցուցադրություններ
* 2003 թվական — Կիմսուջա*։ Conditions of humanity, conditions d'humanité*.
* 2005 թվական — Էնդի Ուորհոլ *l'œuvre ultime* (հետահայաց).
* 2007 թվական — Վուրմ Էրվին (հետահայաց).
* 2008 թվական — Քեյթ Հարինգ (հետահայաց).
* 2010 թվական — Բեն (հետահայաց), Նաուման Բրյուս (անհատական); *[[:ru:Браун, Триша|Trisha Brown]]* (անձնական); *[[:ru:Моссе, Оливье|Olivier Mosset]]* (անհատական).
* 2011 թվական — Պասկալ Տայու (անձնական); *11<sup>e</sup> Biennale d'art contemporain de Lyon*.
* 2012 թվական — Ռոբերտ Կոմբաս (անհատական).
* 2014 թվական — *Imagine Brazil*; *Motopoétique* (խմբային ցուցադրություն, կազմակերպված Պոլ Արդենի կողմից).
* 2015 թվական — *Rétrospective Erró*; *Open Sea*.
* 2016 թվական — Յոկո Օնո*- Lumière de L'aube*.
* 2017 թվական — *Wall Drawings, Icônes urbaines*; *Los Angeles, une fiction*; *14<sup>e</sup> Biennale d'art contemporain de Lyon*.
* 2019 թվական — *Pardo é Papel, Maxwell Alexandre*; *15<sup>e</sup> Biennale d'art contemporain de Lyon*.


Պատկեր:20151105 lyon012.jpg|Ճեմասրահ
Պատկեր:20151105 lyon023.jpg|Հանդերձարան
Պատկեր:20151105 lyon021.jpg|Տաղավար


## Ծանոթագրություններ

## Արտաքին հղումներ
* Официальный сайт
* Museum of Contemporary Art

Կատեգորիա:1984 հիմնադրումներ Ֆրանսիայում
Կատեգորիա:1984 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Ֆրանսիայի թանգարաններ
Կատեգորիա:Ֆրանսիայի պատկերասրահներ
Կարգավիճակը թարմացված է

**«Կարգավիճակը թարմացված է»** (), ռեժիսոր Սքոթ Սփիրի («Քայլ առաջ 4») և սցենարիստ Ջեյոն Ֆալարդիի («Հայրիկը կրկին 17 տարեկան է») ամերիկական կատագերգություն։ Դերերում հանդես են գալիս Ռոսս Լինչը, Օլիվիա Հոլթը և Ջոշ Օստրովսկին։

Ֆիլմը ռուսական վարձույթում է հայտնվել 2018 թվականի մայիսի 10-ին։

## Սյուժե
Մարդիկ գնահատում են միմյանց բաժանորդների քանակով և վազում են լայքերի հետևից, որպեսզի հայտնիություն ձեռք բերեն։ Կայլը հենց այդպես էլ ապրում է՝ սքեյթբորդը ձեռքին և առանց հեռախոսը ձեռքից վայր դնելու։ Անսպասելիորեն նրան է տրվում մի սմարթֆոն՝ եզակի հավելվածով. այժմ նրա հրապարակած ցանկացած գրառում իրականություն է դառնում։ Հաջողակը անգամ իր պատկերացրածից ավելին է ստանում։ Սակայն երկրի էպիկենտրոնում լինելը այնքան էլ հեշտ չէ։

## Դերերում
*Ռոսս Լինչ՝ Կայլ
*Օլիվիա Հոլթ՝ Դանի
*Ջոշ Աստրովսկի՝ Մորուքավոր
*Քորթնի Իտոն՝ Շարլոտտա
*Գրեգ Սալկին՝ Դերեք

## Արտադրություն
2014 թվականի նոյեմբերին The Hollywood Reporter հրատարակությունը հայտարարեց, որ «Կարգավիճակը թարմացված է» կատակերգությունում գլխավոր դերում հանդես է գալու Ռոսս Լինչը։ Ֆիլմի մտահաղացումը պատկանում է «Հայրիկը կրկին 17 տարեկան է» ֆիլմի սցենարիստ Ջեյսոն Ֆիլանդին։ 2016 թվականին հայտնի է դարձել, որ «Կարգավիճակը թարմացված է» կատակերգության պրոդյուսերական աշխատանքներով միասին զբաղվելու են Offspring Entertainment, Brightlight Pictures և Voltage Pictures ընկերությունները, իսկ կինոնկարի ռեժիսորը հանդիսանալու է Սքոթ Սփիրը։

«Կարգավիճակը թարմացված է» ֆիլմի նկարահանումները սկսվել են 2016 թվականի ամռանը Վանկուվեր քաղաքում։

## Վարձույթ
Ռուսական կինոթատրոններում ցուցադրելու համար ֆիլմը ձեռք է բերել Վոլգա կինովարձույթային ընկերությունը։

«Կարգավիճակը թարմացված է» ֆիլմը Ռուսաստանում թողարկվել է 2018 թվականի մայիսի 10-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Կանադական կինոկատակերգություններ
Կատեգորիա:Ֆիլմեր սոցիալական մեդիայի մասին
Բորիս Պոպով

**Բորիս Նիկոլայի Պոպով** (), ռուս խորհրդային գրող և արձակագիր։ ԽՍՀՄ և Ռուսաստանի գրողների միության անդամ։

## Կենսագրություն
Բորիս Պոպովը ծնվել է բանվորի ընտանիքում։ 1926 թվականից օժանդակ բանվոր էր։ Աշխատել է Հարավ-Սիբիրյան մայրուղու շինարարությունում՝ որպես հողագործ բանվոր։ Ավելի ուշ, Բառնաուլում ընթերցասրահի ղեկավար՝ քարոզչական թիմի ղեկավարն էր։ 1929 թվականից ռեժիսոր և մշակութային միջոցառումների կազմակերպիչ Բաքվի, Նովոսիբիրսկի, Բառնաուլի ակումբներում։ Կարմիր բանակում ծառայելուց հետո, 1932 թվականից աշխատել է Լեռնային Ալթայսկում որպես լրագրող, կուսակցական աշխատանքի ընթացքում եղել է քաղաքային խորհրդի գործադիր կոմիտեի նախագահ։

## Ստեղծագործական կյանք
Նա իր առաջին դեբյուտը կատարել է 1930 թվականին՝ «Հնգամյա պլան» բանաստեղծությունների ժողովածուով (Բաքու, 1930), առաջին գիրքը, որը լույս է տեսել Սիբիրում՝ «Ոսկե ճանկեր»։ Բազմաթիվ վեպերի և պատմվածքների հեղինակ է, այդ թվում՝ երեխաների և պատանիների համար, հուշերի գրքեր, բանաստեղծությունների ժողովածուներ։

## Ստեղծագործություններ
* Բանաստեղծություններ երեխաների համար, 1955 թ.
* Այդ դու ես, երիտասարդություն։ Վեպ-հիշողություն, 1968 թ.,
* Կարմիր կալանավայր։ Հեքիաթ երեխաների համար, 1972 թ.,
* Երիտասարդություն առանց փողկապի, 1979 թ.,
* Հասակ։ Վեպ, 1987 թ.,

## Ծանոթագրություններ

## Արտաքին հղումներ
* Попов Борис Николаевич
* Н. Н. Яновский. Русские писатели Сибири XX века. Н-ск., 1997.

Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով
Կատեգորիա:ԽՍՀՄ գրողների միության անդամներ
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Խորհրդային հուշագիրներ
Կատեգորիա:Ռուս առակագիրներ
Կատեգորիա:Ռուս արձակագիրներ
Կատեգորիա:Ռուս բանաստեղծներ
Կատեգորիա:Ռուս գրողներ
Կատեգորիա:Ռուսաստանի գրողների միության անդամներ
Կատեգորիա:Խորհրդային մանկագիրներ
Շեն Յուե

**Շեն Յուե**(), չինացի դերասանուհի։ Նա առավել հայտնի է իր գլխավոր դերով «Սերը այնքան գեղեցիկ է» (2017), «Ընկնող աստղերի այգին» (2018) և «Ուրիշ ես» (2019) չինական հեռուստասերիալներում։

## Վաղ կյանք և կրթություն
Շեն Յուեն ծնվել է 1997 թվականի փետրվարի 27-ին Չինաստանի Հունան նահանգի Վուգանգ քաղաքում։ Նա սովորել է Հունանի Նորմալ համալսարանում՝ լրագրություն և հաղորդակցություն։  Քոլեջում` երկրորդ տարվա ընթացքում, իր լուսանկարիչ ընկերը տեղադրել է իր առցանց լուսանկարը, որը գրավել է իր ապագա գործակալի ուշադրությունը։ Այնուհետև նա ընտրվել է մասնակցելու Հունան հեռարձակման համակարգով ցուցադրվող  Summer Sweetie ռեալիթի շոուին, իսկ այնուհետև դարձել է Happy Camp-ում պրակտիկայի մասնակից։

## Կարիերա
### Սկիզբ
Շենը կատարել է իր նորամուտը 2017 թվականին՝ *Աշնանային բերքահավաք* չինական սերիալում և շարունակել է օժանդակ դեր ունենալ *Եկեք թափահարենք* գիտական ֆանտաստիկ կատակերգության հեռուստատեսային շարքում։

### 2017–ներկա։ Ժողովրդականության աճ
Շենը հայտնի է դարձել խաղալով  2017 թվականի «Սերն այնքան գեղեցիկ է» հեռուստասերիալի դերում՝ որպես Չեն Քսիաոքսի՝
դերասան Հու Յիթիանի հետ՝ հիմնվելով Հուան Գանգանի «Դեպի մեր փոքրիկ գեղեցկուհին» վեպի վրա, որը եթեր է հեռարձակվել Tencent Video-ում՝ 2017 թվականի նոյեմբերի 9-ին։

2018 թվականին նա հանդես է եկել Դոն Շանսայի գլխավոր դերով «Ընկնող աստղերի այգի» հեռուստասերիալում։ Սերիալը հիթ էր դարձել հարավարևելյան Ասիայի տարածաշրջանում և հանգեցրել Շենի ժողովրդականության մեծացմանը։

2019-ին նա հանդես եկավ ամենամյա CCTV New Year's Gala փառատոնին ՝ ներկայացնելով «Գրասենյակի պատմություն (办公室 的 故事)» ուրվագիծը այլ վետերան նկարիչների կողքին։ Նույն թվականին Շենը Չեն Դուլինգի հետ նկարահանվել է «Ուրիշ ես» հեռուստասերիալում. հեռուստատեսային դրամա ՝ «Հոգու ընկերը» (2016) ֆիլմի հիման վրա՛:

2020 թվականին Շենը պատրաստվում է նկարահանվել «Հաշվեք ձեր հաջողակ աստղերը» ռոմանտիկ կատակերգական դրամայում ՝ Ջերի Յանի հետ։

## Ֆիլմագրություն
### Հեռուստասերիալներ

### Variety show

## Սկավառակագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Չինացի դերասաններ
Ջեյմս Օջիլվի, Էյրլիի 1-ին կոմս

**Ջեյմս Օջիլվի, Էյրլիի 1-ին կոմս** (), Երեք թագավորությունների պատերազմի մասնակից շոտլանդացի ռոյալիստ։

## Կյանք
Էյրլիի 6-րդ լորդ Ջեյմս Օջիլվիի և իր առաջին կնոջ՝ Գոուրիի 1-ին կոմս Ուիլյամ Ռութվենի դուստր լեդի Ջեան Ռութվենի որդին էր, որը հավանաբար ծնվել է 1593 թվականին։ 1618 թվականին հաջորդել է իր հայրիկին որպես լորդ Օջիլվի։

Արքունիքի ու շոտլանդական պրեսբիտերիանցիների միջև պայքարի ընթացքում թագավորականներին իր օգնության համար Անգլիայի թագավոր Չառլզ I-ը 1639 թվականի ապրիլի 2-ով Յորքում թվագրված արտոնագրով Օջիլվիին կարգել է Էյրլայլի կոմս։ Եպիսկոպոսական պատերազմի ընթացքում նա մեծապես տուժել է, քանի որ իր կալվածքներն ու տները հողին են հավասարեցվել։ 1640 թվականի ապրիլին մեկնել է արքունիք, որպեսզի խուսափի ազգային ուխտի կնքումից, բայց Շոտլանդիա վերադառնալով ներկա է եղել պառլամենտի կողմից ուխտի ընդունմանը 1643 թվականին։ Հաջորդ տարի նա և իր երեք որդիները միացել են Մոնտռոսի 1-ին մարքիզ Ջեյմս Գրահամին, որի արդյունքում 1645 թվականի փետրվարի 11-ին տուգանվել են պառլամենտի կողմից, Ուեստմինստերի պայմանագրով զրկվել ներման իրավունքից, իսկ 1647 թվականի հուլիսի 27-ին շոտլանդական եկեղեցու կողմից ենթարկվել Էքսկոմունիկացիայի (զրկվել են հաղորդակցությունից)։

1646 թվականի հուլիսի 23-ին Օջիլվին երաշխավորություն ու թողություն է ստացել գեներալ մայոր Ջոն Միդլթոնից, որն առաքելություն ուներ այս ձևով Շոտլանդիայի հյուսիսը խաղաղեցնելու։ Թեև դժկամորեն, պառլամենտն ստիպված էր 1647 թվականի մարտի 17-ին չեղյալ հայտարարել տուգանքը։ Հետագա քաղաքական կյանքում այլևս դերակատարում չի ունեցել ու վախճանվել է 1666 թվականին։

## Ընտանիք
1614 թվականին Օջիլվին ամուսնացել է լեդի Իզաբել Հեմիլթոնի հետ ու ունեցել երեք որդի ու երկու դուստր։ Որդիներն էին՝ Էյրլիի 2-րդ կոմս Ջեյմս Օջիլվին, սըր Թոմաս և սըր Դեյվիդ Օջիլվիները։ Դուստրերից մեկը՝ Իզաբելը, օգնել է իր եղբայր Ջեյմսին փախչել սուրբ Էնդրյուսի ամրոցից իր մահապատժի նախօրյակին ու մահացել առանց ամուսնանալու։ Նրա քույր Էլիզաբեթը 1642 թվականին ամուսնացել է բալնամունցի սըր Ջոն Քարնեգիի հետ։ 
 
## Ծանոթագրություններ

 
**Վերագրում**

Կատեգորիա:1593 ծնունդներ
Կատեգորիա:1666 մահեր
Վիկտոր Աստաֆև

**Վիկտոր  Աստաֆև** (), ռուս գրող, դրամատուրգ, էսսեիստ։ Սոցիալիստական աշխատանքի հերոս (1989)։ ԽՍՀՄ պետական մրցանակների կրկնակի  (1978, 1991) և Ռուսաստանի պետական մրցանակների եռակի (1975, 1995, 2003) դափնեկիր։ ԽՍՀՄ գրողների միության անդամ։  Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ Շարքային (1945)։

## Կենսագրություն
Վիկտոր Պետրովիչ Աստաֆևը ծնվել է 1924 թվականի մայիսի 1-ին (մեկ ուրիշ տվյալով՝ 2) Օվսյանկա գյուղում (ներկայիս Կրասնոյարսկի մարզում) Պյոտր Պավլովիչ Աստաֆևի (1899-1967) և Լիդիա Իլինիչնի Պոտիլիցնիի (1900-1931)  ընտանիքում։ Ընտանիքում նա երրորդ երեխան էր։ Որդու լույս աշխարհ գալուց երեք տարի հետո Պյոտր Աստաֆևը  անարդարացիորեն դատապարտվում է։ 1931 թվականին նավակը, որում այլ մարդկանց հետ գտնվում էր Լիդիա Իլինիչը,  շուռ է գալիս՝ ամուսնուն այցելության ժամանակ։ Լիդիա Իլինիչը ընկնելով ջուրը  խեղդվում է։ Վիկտորը այդ ժամանակ 7 տարեկան էր։ Դրանից հետո, երբ հայրը դուրս է գալիս բանտից և նորից ամուսնանում, ընտանիքը տեղափոխվում է Կրասնոյարսկի մարզի Իգարկա քաղաք։ Երբ հայրը հիվանդանում է, նոր ընտանիքը  հրաժարվում է Վիկտորից և տղան հայտնվում է փողոցում։ Մի քանի ամիս նա ապրում էր մի լքված տան մեջ, բայց շուտով  դպրոցում  վնասակար արարքներ թույլ տալու հետևանքով ուղարկում են մանկատուն։

Ավարտելով պրոֆտեխուսումնարանը, աշխատում էր Ենիսեյի կայարանում՝ գնացքների կցորդիչ և սլաքավար, կայարանի հերթապահ։

1942 թվականին կամավոր մեկնում է ռազմաճակատ, չնայած այն հանգամանքին, որ որպես երկաթուղային աշխատող արդեն կցված էր։ Զինվորական պատրաստվածությունը ստացել է Նովոսիբիրսկի  ուսումնական ավտոմեքենաների ստորաբաժանում։ 1943 թվականի գարնանը ուղարկվել է գործող բանակ։ Եղել է վարորդ, կապի ծառայող,  հրետանային կապի ծառայող։ Ծանր վիրավորվելով (ուղեղի ցնցում)՝ պատերազմի ավարտից հետո ծառայել է Հարավային Ուկրաինայի ներքին զորքերում։

Պարգևատրվել է Կարմիր Աստղի, «Քաջության», «Վարշավայի ազատագրման» և «Գերմանիայի ազատագրման» շքանշաններով։

## Ծանոթագրություններ

Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Խորհրդային տղամարդ գրողներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:20-րդ դարի տղամարդ գրողներ
Կատեգորիա:Ռուս գրողներ
Կատեգորիա:Ռուս դրամատուրգներ
Կատեգորիա:Ռուս սցենարիստներ
Կատեգորիա:ԽՍՀՄ գրողների միության անդամներ
Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային վիպասաններ
Կատեգորիա:Խորհրդային պատմվածքագիրներ
Կատեգորիա:Անձինք նամականիշերի վրա
Տաուրիս

**Տաուրիս** - բազմիմաստ տերմին

## Հայտնի նշանակություն

* Տաուրիս — Հին և միջնադարյան Ղրիմի թերակղզու պատմական անուններից մեկն է, որը նույնպես օգտագործվել էՌուսաստանին միանալուց հետո1783 թվին։Ռուսական կայսրության պաշտոնական փաստաթղթերում հիշատակվում է որպես Ղրիմի թերակղզի։
* Տաուրիս նահանգ Ռուսաստանի կայսրության Տաուրիդ նահանգ ներառում է Ղրիմի թերակղզի (ձևավորված 1784 թ.)։
* Տավրիդայի Սովետական սոցիալիստական հանրապետություն  — խորհրդային հանրապետություն։
* Տաուրիս (գինեգործության ձեռնարկություն —գինեգործության ձեռնարկություն Ղրիմում։
* Տաուրիս (ավտոմայրուղի) — Հատված գործող և կառուցված մայրուղի-Կերչ-Սիմֆերոպոլ-Սևաստոպոլ։
* (814) Տաուրիս — աստերոիդ՝ բացված 1916 թվից։
* « Տաուրիս» — ռուս բանաստեղծների հարավային բանաստեղծությունների ցիկլը(տես :Կատեգորիա:Ղրիմ)
* Քարանձավ Տաուրիս — Ղրիմի ամենամեծ քարանձավ հենակետը
Բազմակի քաղաքացիություն

thumb|400px|Երկրներ, որոնցում բազմակի քաղաքացիություն կա
**Բիպատրիդ** (, , *πατρίδος* — հայրենիք), հռոմեական օրենսդրության մեջ երկու պետությունների քաղաքացիություն ունեցող ֆիզիկական անձի իրավական կարգավիճակ, որոնցից յուրաքանչյուրը կարող է պահանջել, որ անձը կատարի իր քաղաքացիական բոլոր պարտականությունները։ Գոյություն չունի այս կամ այն անձի քաղաքացիությունը կամ քաղաքացիության կարգավիճակը որոշող միջազգային կոնվենցիա։ Սա որոշվում է բացառապես ազգային օրենքներով, որոնք կարող են տարբեր լինել և կարող են հակասել միմյանց։

## Ընդհանուր դրույթներ
Ի տարբերություն երկրորդ քաղաքացիության, երկքաղաքացիությունը թույլատրվում է ունենալ երկրների միջև համապատասխան պայմանագրային հիմքի առկայությամբ։ Յուրաքանչյուր պետություն անձին դիտարկում է, որպես սեփական երկրի քաղաքացի։

Որոշ երկրներ թույլ չեն տալիս երկքաղաքացիություն։ Որոշ երկրներ թույլ են տալիս հրաժարվել քաղաքացիությունից, իսկ մյուսները դա չեն անում։ Որոշ երկրներ թույլ են տալիս ընդհանուր երկքաղաքացիություն, իսկ մյուսները թույլ են տալիս երկքաղաքացիություն, բայց միայն սահմանափակ թվով երկրներում։

Շատ երկրներ, որոնք թույլ են տալիս երկքաղաքացիություն, կարող են դեռևս չճանաչել այլ քաղաքացիություն իրենց սեփական տարածքում։ Օրինակ, երկիր մուտք գործելը, ազգային ծառայությունը, քվեարկելու պարտականությունը և այլն։

## Պատմություն
Մինչև 19-րդ դարի վերջը ազգերը հաճախ էին որոշում, թե ում են համարում իրենց քաղաքացիները կամ հպատակները, և չէին ընդունում որևէ այլ ազգություն, որը նրանք ունեին։

1867 թվականին ֆենիի ապստամբությունից հետո իռլանդական ծագում ունեցող ամերիկացիները, որոնք մեկնել էին Իռլանդիա՝ մասնակցելու ապստամբությանը և բռնվել, մեղադրվում էին պետական դավաճանության մեջ, քանի որ բրիտանական իշխանությունները նրանց համարում էին բրիտանական հպատակներ։ Դա վրդովեցրել է շատ իռլանդացի ամերիկացիներին, ինչին բրիտանացիները պատասխանել են՝ նշելով, որ, ինչպես և բրիտանական իրավունքը, ամերիկյան իրավունքը նույնպես ճանաչում է հավերժական նվիրվածությունը։

Արդյունքում Կոնգրեսն ընդունել է 1868 թվականի հայրենազրկման մասին օրենքը, որն ամերիկացիներին իրավունք է տվել ազատ հրաժարվել ԱՄՆ քաղաքացիությունից։ Մեծ Բրիտանիան հետևել է այդ օրինակին՝ ընդունելով նման օրենք, և տարիներ անց ստորագրել է պայմանագիր, որի համաձայն Միացյալ Նահանգների քաղաքացի դարձած բրիտանացի հպատակներն այլևս բրիտանական քաղաքացիություն չեն ունեցել։ ԱՄՆ-ի և մի շարք այլ եվրոպական երկրների միջև նույնպես դիվանագիտական միջադեպեր են տեղի ունեցել, կապված իրենց միտման հետ, կոչ անելով տվյալ երկրում բնակված ամերիկացի քաղաքացիներին այցելել իրենց նախկին հայրենի վայրերը։

## Ծանոթագրություններ

## Հետագա ընթերցում
* 
* 
* 
* Peter J. Spiro (2016). At Home in Two Countries: The Past and Future of Dual Citizenship. New York: NYU Press. .

## Արտաքին հղումներ
; Միջազգային
* The Hague 1930 Convention
* Convention Nº8 on the Exchange of Information Concerning Acquisition of Nationality, 1964

; եվրոպական խորհուրդ
* Convention on the Reduction of Cases of Multiple Nationality and on Military Obligations in Cases of Multiple Nationality, 1963 
* European Convention on Nationality, 1997 

Կատեգորիա:Բնակչության գաղթ
Կատեգորիա:Ժողովուրդների միգրացիա
Կատեգորիա:Միջազգային իրավունք
Կատեգորիա:Քաղաքացիության իրավունք
Տուամասագա

**Տուամասագա**, Սամոա տարածաշրջանի վարչական կենտրոն, բնակչությունը 89 582 մարդ (2011 թվական)։ Գտնվում է Ուպոլու կղզու կենտրոնում։ Տարածաշրջանի մակերեսը 479 կմ քառակուսի է։

Տարածշրջանի գերագույն առաջնորդը կրում է *Մալիետոա* տիտղոսը։ Մալիետոայի տիտղոսի կրողի ընտրության հարցում առաջատար դեր են խաղում Մալիե գյուղի ինը ավագանին։ Մալիետոա (Աիգա ՍաՄալիետոա) կլանի մի մասը ապրում է նաև Աիգա–ի–լե–Տաի և Ֆաասալելեագա, այդ պատճառով Մալիեի ավագանիները Մալիետոայի ընտրությունների ժամանակ պետք է հաշվի առնեն Մանոնոյի  (Աիգա–ի–լե–Տաի կենտրոնը) և Սաֆոտոիլաֆայի ( Ֆաասալելեագա կենտրոնը) ավագանիների կարծիքը։ Մալիեոտայի գերագույն առաջնորդը համարվում է պետության չորս գերագույն առաջնորդներից մեկը (*Տամա–ա–Աիգա*) և ավագներից երկրորդը *Տու Ատուայից* հետո։

Ավանդույթի համաձայն *ՖալեՏուամասագան*  (Տուամասագայի պառլամենտ) ռազմական դրության ժամանակ նիստերն անց է կացնում Աֆեգայում, իսկ խաղաղ ժամանակ Մալիեում։ Աֆեգան համարվում է տարածաշրջանի վարչական կենտրոնը և ՖալեՏուամասագայի նիստերի անցկացման հիմնական վայրը։ Մալիեն Մալիետայի վարչական կենտրոնն է։

Տարածաշրջանի հյուսիսային ափում գտնվում է երկրի միակ քաղաքը՝ մայրաքաղաք Ապիան։ Ազգային պառլամենտը նիստեր է վարում նաև Տուամասագա տարածաշրջանում՝ գյուղ Մուլինուում, որը գտնվում է Ապիայի արևմուտքում։ Երկրի գլխավոր նավահանգիստը գտնվում է Մատաուտուում՝ Ապիայից դեպի հյուսիս։

## Ծանոթագրություններ



Կատեգորիա:Բնակավայրեր այբբենական կարգով
Էմիլ Բարո

**Էմիլ Բարո**, ինչպես նաև՝ **Բարո Բակու** (, **), ֆրանսիացի նկարիչ, գեղանկարիչ։

## Կենսագրություն
Էմիլ Բարոն ծնվել է 1851 թվականի մարտի 11-ին (ըստ այլ աղբյուրների 12-ին) Ռեյմսում։ Նրա հայրը եղել է հարուստ վաճառական, և էմիլը  շարունակել է այդ գործը մինչև նրա մահը՝ 1872 թվականը։ Այնուհետև նա որոշեց ստանալ գեղարվեստական կրթություն և 1874 թվականին սկսել է սովորել Փարիզի Գեղեցիկ արվեստների ազգային բարձրագույն դպրոցում, որտեղ նրա դասախոսներն էին Ժան-Լեոն Ժերոմը և Էժեն Ժետելը։ Ուսումը ավարտելուց հետո Բարոն որոշ ժամանակ աշխատել է Հոլանդիայում և Դանիայում, այնուհետև՝ Բրետանում, Նորմանդիայում և Տուրենում։ Նրան մոտ էին Շամպայնի բնապատկերները, որոնք կազմում են նրա ստեղծագործությունների երեք քառորդը։

1887 թվականից մինչև 1889 թվականը Բարոն ներկայացել է Փարիզյան սալոնում, և 1889 թվականին Փարիզում տեղի ունեցած Համաշխարհային ցուցահանդեսին ստացել է ոսկե մեդալ։ 1890 թվականից նա հանդիսացել է գեղարվեստի Ազգային հասարակության անդամ, որտեղ աշխատել է մինչև մահը։ 1895 թվականին պարգևատրվել է Պատվավոր Լեգեոնի շքանշանով։ Մասնակցել է Ռեյմսում արվեստի սիրահարների համար կազմակերպվող բոլոր ցուցադրություններին։

Էմիլ Բարոն մահացել է 1930 թվականի նոյեմբերի 19-ին Նյոյի սյուր Սեն քաղաքում։ Թաղվել է Ռեյմսի Հյուսիսային գերեզմանատան ընտանեկան դամբարանում։

## Ստեղծագործություն
Էմիլ Բարոն առաջին հերթին հայտնի է բնանկարներով, որոնք պատկերում են Ռեյմսի տարածաշրջանը։ Րիխարդ Մուտերը իր XIX դարի գեղանկարչության պատմություն գրքում Բարոյի ոճը անվանել է «տխուր», իսկ նրա նկարները`«սիմֆոնիաներ մոխրագույն տոնի վրա»։ Նա գրել է, որ նկարիչը «...սիրում է գյուղական բնությունը և շատ օրիգինալ է պատկերել լուռ գյուղակների գեղանկարչական կտորները, նրան գրավել են ոչ թե ներկերի պայծառությունը, այլ մեռնող բնության դժգունությունը»։

Էմիլ Բարոի մոտավորապես 15 աշխատանք գտնվում է Ռեյմսի գեղարվեստի թանգարանում։ Նրանց մի մասը նվիրվել է Պոմերի գինեգործական տան և Բարոյի ընկեր Անրի Վանեի թանգարանին։

## Հիշողություն
Մինչև 1968 թվականը Ռեյմսում գոյություն ուներ Էմիլ Բարոյի պատվին անվանված փողոց։

## Պատկերաասրահ

Պատկեր:F3517 Reims musee Emile BARAU Jardinage automne rwk.jpg|Աշխատանքներ աշնանային այգում (1885)
Պատկեր:Barau Landscape with Woman Washing.jpg|Բնանկար՝ մաքրուհին
Պատկեր:Emile Barau Paysage avec Tour Eiffel.png|Էյֆելյան աշտարակը և 1889 թվականի Համաշխարհային ցուցահանդեսի տաղավարները (1889)
Պատկեր:Barau Flying Of Ravens In Denmark.jpg|Ագռավները Դանիիայում (մոտ. 1890)


## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Հնդկաստանի արտաքին գործերի նախարար

**Հնդկաստանի արտաքին գործերի նախարար** (), պաշտոն Հնդկաստանի կառավարությունում։ Նախարարը գլխավորում է Հնդկաստանի արտաքին գործերի նախարարությունը և արտասահմանում Հնդկաստանի ու նրա կառավարության ներկայացման պատասխանատվություն է կրում։

Ներկայումս Հնդկաստանի արտաքին գործերի նախարարը Բհարատիա ջանատա փարթի կուսակցությունից Ջայշանքար Սուբրահմանյամն է։

## Հնդկաստանի արտաքին գործերի նախարարները 1946 թվականից
**Հնդկաստանի արտաքին գործերի նախարարների ցանկ**

## Ծանոթագրություններ

## Արտաքին հղումներ
* Հնդկաստանի արտաքին գործերի նախարարության պաշտոնական կայք

Կատեգորիա:Արտաքին գործերի նախարարներ
Կատեգորիա:Հնդկաստանի կառավարություն
Կատեգորիա:Հնդկաստանի քաղաքականություն
Կատեգորիա:Ցանկեր:Հնդկաստան
Ժանրային գեղանկարչություն

[thumb|300px|«[Գյուղական հարսանիք (նկար, Բրեյգել, 1568)|Գյուղական հարսանիք», 1568, Պիտեր Բրեյգել, Արվեստի պատմության թանգարան, Վիեննա]]

**Ժանրային [[գեղանկարչություն]]** (), առօրյա կյանքի տեսարանների գեղարվեստական պատկերում` որպես  մարդկանց կենսակերպի և նրանց շրջապատող իրականության արտացոլում։ Նման պատկերն իր ստեղծողի կողմից կարող է լինել իրատեսական, երևակայական կամ ռոմանտիզացված։ Ժանրային նկարչության օրինակներ են շուկայի տեսարանների, տոների, ինտերիերի, փողոցային տեսարանների պատկերները և այլն։

## Պատմություն
Ժանրային տեսարաններ են նկարվել դեռ անտիկ ժամանակաշրջանում, ինչը վկայությունն են Պոմպեյի Ֆրեսկոները։ Միջնադարում ժանրային նկարչությունն ուներ բարոյական և այլաբանական բնույթ։ Ժամանակակից ժանրի նկարչության նախորդները (Պիտեր Բրեյգել Ավագը, Յան Բրեյգել Ավագը, Լուկաս Լեյդենցին) անդրադարձել են գյուղական և ընտանեկան կյանքի տեսարաններին։ Հիմնական շարժառիթը պտտվում էր բարոյականության և մարդկային բացասական պահվածքի շուրջ՝ հարբեցողություն, վիճաբանություններ և այլն։ XVII-XVIII դարերում ժանրային գեղանկարչության զարգացման շրջադարձային կետն է դարձել բելգիացի և հոլանդացի նկարիչների անդրադարձը արտոնյալ դասի պատկերմանը։ Այդ ժամանակվանից ի վեր ընդունված է նկարում փնտրել թաքնված իմաստ։
[thumb|[Antonio Rotta, *[[Il caso senza speranza]]*, 1871]]

## Պատկերասրահ

Պատկեր:Joseph Wright of Derby. An Iron Forge Viewed from Without. 1773.jpg|Ժոզեֆ Ռայթ «Դարբնոցը ներսից» (1773թ.), Էրմիտաժ
Պատկեր:Cottage Fireside. Frederick Daniel Hardy, 1850.jpg|Ֆրեդերիկ Գանդի *Cottage Fireside* (1850)
Պատկեր:Wassili Grigorjewitsch Perow - Hunters resting.jpg|Վասիլի Պերով «Որսորդները հանգստի ժամանակ» (1871)
Պատկեր:Water Carrier by Gribkov.jpg|Սերգեյ Գրիբկով «Ջրկիրը» (1873)
Jahn Ekenaes Women doing laundry 1891.jpg| «Լվացք սառցե ջրում» (1891)


## Տես նաև
* Ամերիկյան ժանրային գեղանկարչություն
* Շախմատը գեղանկարչության մեջ
*Ռեալիզմ

## Ծանոթագրություններ

## Արտաքին հղումներ
* 

Կատեգորիա:Գեղանկարիչներ
Կատեգորիա:Գեղանկարչական ստեղծագործություններ
Կատեգորիա:Գեղանկարչություն
Պրոֆիտրոլ

**Պրոֆիտրոլ** (՝ շահույթ, օգուտ ) ոչ մեծ, (4 սմ-ից փոքր տրամագիծ ունեցող) ֆրանսիական խոհանոցի խոհարարական ուտեստ՝ պատրաստված եփովի խմորից և տարբեր միջուկներից (ինչպես քաղցր, այնպես էլ ոչ քաղցր)՝ եփովի կրեմով, աղցանով, սնկով, մսով և այլն։

## Ծագում
Ֆրանսերենում ի սկզբանե «*profitrole*» բառը նշանակել է ոչ մեծ չափի դրամական շահույթ, արժեքավոր ձեռքբերում («Մանրուք է, բայց հաճելի»)։ Ավելի ուշ այդ բառով անվանեցին փոքրիկ, բայց, ընդհանուր կարծիքի համաձայն, շատ համեղ կարկանդակները։

## Օգտագործում
Քաղցր պրոֆիտրոլները կարելի է մատուցել որպես առանձին աղանդեր, բայց կարելի է նաև մատուցել կաթնային ապուրի հետ, մսային կամ սնկային միջուկներով պրոֆիտրոլները՝ արգանակի։ Ամենահայտնին համարվում է պրոֆիտրոլով արգանակը․ այս դեպքում առանց որևէ միջուկի պրոֆիտրոլները ավելացվում են արգանակին՝ մատուցելուց անմիջապես առաջ։ Դրանցից պատրաստվում են նաև այլ հրուշակեղեններ, օրինակ՝ *[[կրոկեմբուշ]]*։

## Ծանոթագրություններ

Կատեգորիա:Ֆրանսիական աղանդեր
Կատեգորիա:Ֆրանսիական խոհանոց